O‘zbekiston Ichki ishlar vazirligi tizimida qator yangi lavozim tayinlovlari amalga oshirildi. Bu haqda “Postda” gazetasi xabar bermoqda. Xususan, polkovnik Zohid Kushatovich Mamadaliyev – Namangan viloyati IIB boshlig‘ining o‘rinbosari lavozimiga, podpolkovnik Rustam Davronovich Yusupov – Navoiy viloyat IIB boshlig‘ining o‘rinbosari, podpolkovnik Qodir Rajabboyevich Botirov – Buxoro viloyati IIB boshlig‘ining o‘rinbosari – Kadrlar boshqarmasi boshlig‘i, podpolkovnik Shuhrat Sherpo‘latovich Norpo‘latov – Toshkent viloyati Zangiota tumani IIB boshlig‘i lavozimiga tayinlandi. Avvalroq 7 ta tumandagi IIBga yangi boshliqlar tayinlangani xabar berilgandi.